**FAKULTETI STUDIMEVE PROFESIONALE**

Departamenti i Shkencave Inxhinierike dhe Detarisë, pranë Fakultetit të Studimeve Profesionale, bazuar në nevojat për programet e studimit që ofron, për vitin akademik 2025-2026 shpall kërkesën për personel akademik me kohë të pjesshme.

Më poshtë do të gjeni kërkesat e detajuara nga Njësia Bazë si dhe kriteret e kërkuara.

* Në profilin Inxhinier Hidroteknik, kategoria “Asistent Lektor” 2 (**dy**) staf Akademik me kohë të pjesshme.

Kriteret që kandidati/aplikanti duhet të plotësojë janë si më poshtë:

1. Të ketë kryer studimet e larta me Diplomë të Integruar të Nivelit të Dytë (DIND) në profilin Inxhinieri Hidroteknike ose në Ciklin e Parë (Bachelor) Inxhinieri Hidroteknike dhe Ciklin e Dytë (Master) profili Hidroteknikë;
2. Të ketë eksperiencë profesionale mbi 5 vite në fushën në fushën e Inxhinierisë Hidroteknike;
3. Të ketë njohuri në Programin Auto CAD;
4. Preferohen aplikantë me eksperiencë në fushën e sistemeve të kanalizimeve dhe ujësjellësave në projektim ose zbatim të projekteve.

* Në profilin Inxhinier Ndërtimi, kategoria “Asistent Lektor” 1 (**një**) staf Akademik me kohë të pjesshme.

Kriteret që kandidati/aplikanti duhet të plotësojë janë si më poshtë:

1. Të ketë kryer studimet e larta me Diplomë të Integruar të Nivelit të Dytë (DIND) në profilin Inxhinieri Ndërtimi ose në Ciklin e Parë (Bachelor) Inxhinieri Ndërtimi dhe Ciklin e Dytë (Master) Profili Strukturist, Profili Infrastrukturë Transporti, Profili Gjeoteknikë;
2. Të ketë eksperiencë profesionale mbi 5 vite në fushën në fushën e Inxhinierisë së Ndërtimit;
3. Të ketë njohuri në Programin Auto CAD;
4. Preferohen aplikantë me eksperiencë në zbatim të projekteve të ndryshme ndërtimi.

* Në profilin Inxhinier Mekanik, kategoria “Asistent Lektor” 2 (**dy**) staf Akademik me kohë të pjesshme.

Kriteret që kandidati/aplikanti duhet të plotësojë janë si më poshtë:

1. Të ketë kryer studimet e larta me Diplomë të Integruar të Nivelit të Dytë (DIND) në profilin Inxhinieri Mekanik/mjete lëvizëse ose në Ciklin e Parë (Bachelor) Inxhinieri Mekanike dhe Ciklin e Dytë (Master) Profili Energjitikë;
2. Të ketë eksperiencë profesionale mbi 5 vite në fushën në fushën e Inxhinierisë së Mekanike, për të mbuluar praktikat profesionale dhe praktikat në auditor;
3. Preferohen aplikantë me eksperiencë në fushën e sistemeve HVAC në ndërtesa dhe procese, si dhe në fushën e linjave teknologjike, makinerive dhe pajisjeve bujqësore dhe industriale.

* Në Profilin Arkitekturë, kategoria “Asistent Lektor” 1 (**një**) staf Akademik me kohë të pjesshme.

Kriteret që kandidati/aplikanti duhet të plotësojë janë si më poshtë:

1. Të ketë kryer studimet e larta me Diplomë të Integruar të Nivelit të Dytë (DIND) në Profilin Arkitekturë ose në Ciklin e Parë (Bachelor) dhe Ciklin e Dytë (Master) Arkitekturë;
2. Të ketë eksperiencë profesionale mbi 5 vite në fushën në fushën e Arkitekturës;
3. Preferohen aplikantë me eksperiencë në fushën e zbatimit dhe projektit të projekteve.

**Të interesuarit duhet të paraqesin dokumentacionin e mëposhtëm:**

1. Formularin e aplikimit për personel akademik, i cili mund të shkarkohet në faqen e internetit të universitetit në adresën [www.uamd.edu.al](http://www.uamd.edu.al) ose të tërhiqet dorazi në zyrën e Burimeve Njerëzore të Universitetit;
2. Tre letra rekomandimi dhe të paktën një nga tre letrat të jetë nga punëdhënësi / drejtuesi i fundit nëse ka një të tillë;
3. Nëse ka eksperiencë të mëparshme në mësimdhënie, një nga letrat e rekomandinit të jetë nga titullari i IAL;
4. Fotokopje të diplomave, të noterizuara (*Diplomat të cilat janë marrë jashtë vendit, duhet të jenë të njohura paraprakisht pranë institucionit përgjegjës për njehsimin e diplomave sipas legjislacionit në fuqi).*
5. Fotokopje të çertifikatës/ave së notave të noterizuar/a;
6. Fotokoje të dëshmive kualifikimi të ndryshme, të noterizuara si dhe të publikimeve dhe të pjesëmarrjes në Konferenca Shkencore.
7. Fotokopje të kartës së identitetit, ose ndonjë dokumenti tjetër identifikimi;
8. Vetëdeklarim nga kandidati aplikues për gjëndjen gjyqësore;
9. Raport mjeko ligjor që vërteton aftësinë e tij për punë;
10. Leje nga punëdhënësi për t’u aktivizuar në mësimdhënie pranë UAMD (për aplikantët me kohë të pjesshme);
11. Vërtetim që nuk ka masë disiplinore në fuqi nga punëdhënësi aktual.

Dokumentat duhet të dorëzohen vetëm nëpërmjet shërbimit postar në adresën:

**Universiteti “Aleksandër Moisiu”, Durrës.**

**Lagja 1, Rruga e Currilave, Durrës.**

**Aplikim për Staf Akademik në Universitetin “Aleksandër Moisiu” Durrës**

**SHËNIM:**

* Aplikantët të cilët i dorëzojnë dokumentat të pa noterizuara, ose kanë mangësi në dokumentacion skualifikohen menjëherë dhe nuk i nënshtrohen fazës së dytë.
* Proçedura e përzgjedhjes së kandidaturave fillon menjëherë pas publikimit të këtij njoftimi dhe do të zhvillohet sipas Statutit dhe Rregullores të Universitetit “Aleksandër Moisiu” Durrës.
* Nuk lejohet paraqitja e dokumentacionit dorazi.

**Afati për dorëzimin e dokumentave është 10 (dhjetë) ditë kalendarike nga dita e publikimit të këtij njoftimi.**

**Kandidatët për personel akademik me kohë të pjesshme, që kanë qenë të angazhuar në vitet akademike të mëparshme, duhet të dërgojnë vetëm formularin e aplikimit, lejen nga punëdhënësi për tu angazhuar për mësimdhënie pranë Universitetit “Aleksandër Moisiu”, Durrës, si dhe përditësojnë dosjet përkatëse të prezantuara më parë (nëse kanë), nëpërmjet shërbimit postar, brenda këtij afati.**